КОМИСИЈА ЗА РАЧУНОВОДСТВО И РЕВИЗИЈУ

БОСНЕ И ХЕРЦЕГОВИНЕ

ИСПИТ ЗА СТИЦАЊЕ ПРОФЕСИОНАЛНОГ ЗВАЊА

**СЕРТИФИКОВАНИ РАЧУНОВОЂА**

(ИСПИТНИ ТЕРМИН: НОВЕМБАР 2013.ГОДИНЕ)

ПРЕДМЕТ 7:

**ФИНАНСИЈСКО ИЗВЈЕШТАВАЊЕ 2**

**I - ТЕСТ ПИТАЊА**

1. **У условима постојања тренда смањења набавних цијена залиха материјала до највишег износа бруто финансијског резултата у периоду довешће примјена:**
2. FIFO методе
3. **LIFO методе**
4. методе пондерисане просјечне цијене
5. методе специфичне идентификације
6. **Приходи по основу одложених пореских средстава увећавају:**
7. пореску основицу за обрачун пореза на добит у неком од будућих обрачунских периода
8. пореску основицу за обрачун пореза на добит у текућем обрачунском периоду
9. **нето финансијски резултат текућег обрачунског периода**
10. бруто финансијски резултат текућег обрачунског периода
11. **Приходовни принцип признавања државних донација према МРС 20 подразумијева признавање прихода од донација:**
12. у тренутку стицања права на донацију или пријема дониране ствари, у зависности од тога шта се деси раније
13. у тренутку пријема готовине, уколико се ради о донацији у облику новца
14. **на систематској основи, паралелно са настанком трошкова који одражавају утрошак дониране ствари**
15. по истеку периода у коме су донирана новчана средства потрошена у цјелости
16. **Према МРС 11, уговори о изградњи могу се појавити у облику:**
17. уговора о набавци роба и услуга
18. **комбинованих уговора**
19. уговора о градњи непокретности
20. **уговора са фиксном цијеном**
21. **Према МРС 38, рачуноводствени третман трошкова истраживања подразумијева:**
22. капитализацију свих трошкова истраживања насталих у обрачунском периоду
23. терећење расхода периода за износ укупно признатих трошкова истраживања
24. **терећење расхода периода за износ признатих трошкова истраживања, осим оног њиховог дијела који се, у складу са другим релевантним стандардима, може капитализовати**
25. капитализацију свих трошкова истраживања насталих у обрачунском периоду, осим уколико то није супротно пореским прописима
26. **У складу са МРС 28, улагања у придружена правна лица се рачуноводствено могу обухватати:**
27. методом потпуне консолидације
28. **методом пропорционалне консолидације**
29. **методом удјела**
30. као финансијски инструменти, класификовани у одговарајућу категорију финансијске активе, у складу са МРС 39
31. **МРС 31 се примјењује за рачуноводствени обухват улагања у:**
32. **заједнички контролисано пословање**
33. придружена правна лица
34. зависна правна лица
35. **одређене категорије повезаних правних лица**
36. **Приликом иницијалног признавања, ''негативни'' goodwill се признаје:**
37. у корист капиталних резерви
38. у корист дугорочних резервисања
39. **у корист добитка или губитка у периоду**
40. као корективна ставка позицији goodwill исказаној у активи биланса стања
41. **Према МСФИ 3, goodwill представља позитивну разлику између:**
42. суме готовине и готовинских еквивалената датих у оквиру пословне комбинације и књиговодствене вриједности стечене нето имовине
43. **фер вриједности економских користи датих у оквиру пословне комбинације и фер вриједности стечене нето имовине**
44. фер вриједности економских користи датих у оквиру пословне комбинације и фер вриједности имовине стечене кроз пословну комбинацију
45. суме готовине и готовинских еквивалената датих у оквиру пословне комбинације и књиговодствене вриједности имовине стечене кроз пословну комбинацију
46. **У складу са МРС 2, у трошкове конверзије, поред осталих, укључују се:**
47. трошкови превоза готових производа до складишта купца
48. **посебни појединачни трошкови производње**
49. сви општи трошкови производње
50. **трошкови помоћног материјала**
51. **Према МРС 1, рекласификациона усклађивања произлазе:**
52. из промјена вишка утврђеног ревалоризацијом у складу с МРС 16 или МРС 38
53. по основу актуарског добитка и актуарских губитака по основи планова дефинисаних примања
54. **из отуђења иностраних дијелова пословања**
55. **из престанка признавања финансијске имовине расположиве за продају**
56. **Предузетник треба исказати свој удјел у заједнички контролисаним субјектима примјењујући:**
57. методу размјерне консолидације као обавезни поступак
58. **методу размјерне консолидације или методу удјела као алтернативну методу**
59. методу удјела или методу трошка као алтернативну методу
60. методу удјела као обавезни поступак
61. **Примјери потенцијалних редовних акција су:**
62. **повлаштене акције које се могу претворити у редовне акције**
63. **опције и варанти**
64. финансијске гаранције
65. **акције које се издају након што су задовољени увјети који произлазе из уговорних односа попут купње субјекта или друге имовине**
66. **Губитак од умањења (импаритетни губитак) је:**
67. **износ за који је књиговодствена вриједност имовине или јединице која ствара новац виша од њене надокнадиве вриједности**
68. износ за који је фер вриједност имовине или јединице која ствара новац виша од њене надокнадиве вриједности
69. износ за који је надокнадива вриједност имовине или јединице која ствара новац виша од њене вриједности у употреби
70. **износ за који је књиговодствена вриједност имовине или јединице која ствара новац виша од њезине фер вриједности умањене за трошкове продаје или њезине вриједности у употреби (овисно што је више)**
71. **Резервисање треба признати када:**
72. субјект има садашњу обавезу (законску или изведену) као резултат прошлог догађаја
73. је вјероватно како ће подмирење обавезе захтијевати одлив ресурса који представљају економске користи
74. се износ обавезе може поуздано процијенити
75. **су кумулативно испуњени сви горе наведени увјети**
76. **Друштво ''А'' а.д. стиче нето имовину предузећа ''Б'' а.д. што је укупно плаћено 500.000 КМ. Фер вриједност имовине друштва ''Б'' а.д. износи 700.000 КМ а фер вриједност обавеза 250.000 КМ. Колики ће goodwill исказати стицатељ – друштво ''А'' а.д:**
    1. 200.000 КМ
    2. **50.000 КМ**
    3. - 50.000 КМ
    4. -200.000 КМ
77. **Који, од испод наведених, су показатељи инвестирања:**
78. коефицијент задужености
79. бруто маржа профита
80. **зарада по акцији**
81. **дивиденда по акцији**
82. **Укупна потраживања од купаца матице „М“ износе 200.000 КМ. Потраживања од зависног друштва „Д1“ износе 40.000 КМ а потраживања од зависног друштва „Д1“ 30.000 КМ. Који износ потраживања од купаца ће матица „М“ исказати у свом консолидованом билансу:**
83. 70.000 КМ
84. **130.000 КМ**
85. 200.000 КМ
86. 270.000 КМ
87. **Предузеће ''XY'' је продало 500 акција по тржишној цијени од 99 КМ по акцији. Брокерска провизија је 1.000 КМ, а накнада берзи је 700 КМ. Трошак стицања је 96 КМ по акцији, а књиговодствена вриједност акција износи 100 КМ. Резултат ове трансакције је:**
    1. добитак од продаје 2.000 КМ
    2. добитак од продаје 300 КМ
    3. **губитак од продаје 200 КМ**
    4. губитак од продаје 2.200 КМ
88. **Однос покрића камата се израчунава као:**
89. приходи од камата / трошкови камата
90. бруто добит / трошкови камата
91. **добитак прије камата и пореза / трошкови камата**
92. добитак прије камата / трошкови камата

**ЗАДАЦИ**

**Задатак број 1**

За потребе обављања властите производне дјелатности, током 2008. године набављена је производна хала. У набавку је уложено 585.000 КМ, рачунајући ПДВ обрачунат од стране извођача радова. Извршен је технички пријем објекта и хала је 01. јула стављена у употребу. Процијењени корисни вијек хале је 50 година. Амортизација се врши линеарном методом. Процијењена резидуална вриједност износи 50.000 КМ. У току 2009. године управа предузећа одлучује да изабере метод ревалоризације као метод вредновања својих некретнина. Процијењена фер вриједност производне хале на дан 31. децембра 2009. године износи 500.000 КМ. Процијењена фер вриједност хале на дан 31. децембра 2010. године износи 450.000 КМ. Усљед отежаних услова привређивања и немогућности да оствари профитабилну производњу, управа предузећа одлучује да на самом почетку 2011. године обустави производњу, да изврши распродају залиха учинака, те да прода и халу. Процијењена нето продајна вриједност хале износи 440.000 КМ. На јавни позив за прикупљање понуда за куповину производне хале, до краја марта пријавила су се три купца. Управа предузећа је сваку од њихових понуда оцијенила прихватљивом и ушла у процес одлучивања о коначном избору купца. Постигнута је коначна продајна цијена хале у износу од 450.000 КМ. Продаја је извршена у јуну 2011. године.

а) колико износи билансна вриједност производне хале на крају 2008. године, у складу са којим МРС и којом основицом за вредновање из Оквира би требало извршити њено вредновање за потребе презентације у билансу стања?

**(5 бодова)**

б) колико износи билансна вриједност производне хале на крају 2009. године, а колико на крају 2010. године? Како се њено билансирање одражава на изворе у пасиви биланса стања? У складу са којим МРС и којом основицом за вредновање из Оквира би требало извршити њено вредновање за потребе презентације у билансима стања на дан 31.12.2009., односно 31.12.2010.године?

**(15 бодова)**

в) како би рачуноводствено требало вредновати и презентовати информације о производној хали у 2011. години и у складу са којим стандардом?

**(10 бодова)**

**Рјешења:**

а) билансна вриједност хале на крају 2008. године = 585.000 – 85.000 (17% ПДВ-а) – 4.500 (амортизација за пола године) = 495.500 КМ.

Вредновање производне хале извршено је у складу са МРС 16 – Некретнине, постројења и опрема. Примијењен је концепт историјског трошка према којем се средства вреднују у висини издатака учињених за њихову набавку. У конкретном случају, набавна вриједност хале умањена је за амортизацију, што је у складу са МСР 16 и концептом историјског трошка.

б) билансна вриједност хале на крају 2009. године износи 500.000 КМ. Истовремено, у пасиви биланса стања билансиране су ревалоризационе резерве у износу од 13.500 (500.000 – 495.500 – 9.000). На крају 2010. године билансна вриједност производне хале износи 450.000. Ревалоризационе резерве од 13.500 су у потпуности поништене а негативна разлика до процијењене фер вриједнсоти у износу од 27.500 (486.500 – 9.000 – 450.000) треба да терети расходе периода, чиме се директно умањује финансијски резултат као компонента властитих извора. Вредновање производне хале и у овом случају извршено је у складу са МРС 16 – Некретнине, постројења и опрема, али је умјесто концепта историјског трошка примијењен модел ревалоризационе, фер вриједности.

в) у 2011. години би, у складу са МСФИ 5, одмах на почетку године требало извршити рекласификацију производне хале из категорије некретнина у категорију сталних средстава намијењених продаји и отуђењу и обуставити обрачун амортизације. Одмах на датум рекласификације треба признати импаритетне губитке (позиција расхода у билансу успјеха) у висини од 10.000 (450.000 – 440.000). Разлику од тако вредноване имовине до коначне продајне цијене од 450.000 КМ (разлика од 10.000 КМ) треба третирати као добитак од продаје сталних средстава намијењених продаји и отуђењу.

**Задатак број 2**

На основу податка да на почетку године (1.И.) стање на жиро (трансакционом) рачуну предузећа износи 107.000 КМ, а на благајни 4.750 КМ, те на основу наредних пословних промјена **израдити извјештај о новчаним токовима по директној методи**:

1. Купљене су залихе материјала и примљен је рачун добављача на 23.400 КМ (вриједност испоруке 20.000 плус 3.400 КМ ПДВ-а. Материјал је ускладиштен.
2. Са залиха је издато у употребу материјала у вриједности од 10.000 КМ.
3. Дио обавезе према добављачу материјала у своти 15.000 КМ подмирен је исплатом са жиро рачуна.
4. Обрачунате су и исплаћене бруто плате, као порез и доприноси на плате у укупној своти од 67.588 КМ, од чега се на запослене у производњи односи свота од 50.691 КМ а на запослене у администрацији свота од 16.897 КМ.
5. На основу продаје производа испостављене су фактуре купцима на укупну своту 234.000 КМ. (вриједност испорука 200.000 КМ плус 34.000 КМ ПДВ-а). Трошкови продатих производа износе укупно 150.000 КМ.
6. Током раздобља од купаца је путем жиро рачуна наплаћена свота од 175.500 КМ.
7. На основу одлуке скупштине, власницима предузећа („X“ д.о.о.) је са жиро рачуна исплаћена свота од 70.000 КМ, на име удјела у добити за протеклу годину.
8. Због куповине нових стројева предузеће је с банком склопило уговор о дугорочном кредиту, те је банка на жиро рачун предузећа уплатила своту од 100.000 КМ уплаћен.
9. Купљене су нове машине, за које је од добављача примљена фактура на своту од 263.250 КМ (вриједност испоруке 225.000 КМ плус 38.250 КМ ПДВ-а).
10. Добављачу сталних средстава је подмирена фактура исплатом са жиро рачуна своте од 263.250 КМ.
11. Обрачуната је амортизација машина за обрачунско раздобље у укупној своти од 55.250 КМ.
12. Продате су старе машине из производног погона, те је купцу испостављена фактура на своту од 120.000 КМ + 20.400 КМ ПДВ-а (књиговодствена вриједност машина износи 100.000 КМ).
13. Купац машина је платио фактуру уплатом своте од 140.400 КМ на жиро рачун предузећа.
14. Извршено је (и регистровано на суду) повећање основног капитала предузећа, од стране власника удјела, уплатом на жиро рачун своте од 30.000 КМ.
15. Током раздобља су примљене фактуре за утрошену електричну енергију на укупну своту 21.060 КМ (18.000 КМ плус 3.060 КМ ПДВ-а). Све фактуре су подмирене дознакама са жиро рачуна.
16. Подмирена је прва рата дугорочног кредита банци у своти од 12.000 КМ, од чега се 10.200 КМ односи на главницу, а 1.800 КМ на камату.
17. Остварен је приход на основу продаје 20%-тног удјела у придруженом предузећу „Y“, те је по тој основи путем жиро рачуна наплаћена свота од 35.000 КМ.
18. По мјесечним ПДВ пријавама плаћене су обвезе за ПДВ у укупној своти од 37.000 КМ.
19. Са жиро рачуна је исплаћено: (а) 8.000 КМ по основи поврата новца купцима за приложене рекламације, (б) 2.000 КМ по основу новчаних казни за привредне преступе, (ц) те 5.000 КМ на име чланарина коморама, прописаних накнада и других накнада.

**Рјешење задатка 2:** (30 бодова)

|  |  |  |  |
| --- | --- | --- | --- |
|  | | | |
| **Извјештај о новчаним токовима - директна метода**  **за 2007. годину закључно с 31.12.2007.** | | | |
| **1.** | **Новчани токови од пословних активности** |  |  |
| 1.1. | Готовина наплаћена од купаца | 175.500 |  |
|  | Новчани примици из пословних активности |  | **175.500** |
| 1.2. | Исплаћене плате запосленима | (67.588) |  |
| 1.3. | Исплате добављачима за материјал | (15.000) |  |
| 1.4. | Исплате добављачима за добра/услуге | (21.060) |  |
| 1.5. | Плаћени ПДВ | (37.000) |  |
| 1.6. | Плаћена камата кредита | (1.800) |  |
| 1.7. | Поврат новца купцима | (8.000) |  |
| 1.8. | Плаћене казне | (2.000) |  |
| 1.9. | Плаћене чланарине и друге накнаде | (5.000) |  |
|  | Новчани издаци из пословних активности |  | **(157.448)** |
|  | **Нето новчани ток из пословних активности (1)** |  | **18.052** |
| **2.** | **Новчани токови од инвестицијских активности** |  |  |
| 2.1. | Примици од продаје дуготрајне материјалне имовине | 140.400 |  |
| 2.2. | Примици од продаје удјела у другом предузећу | 35.000 |  |
|  | Новчани примици из инвестиционих активности |  | **175.400** |
| 2.4. | Новчана издаци за набавку дуготрајне материјалне имовине | (263.250) |  |
|  | Новчани издаци из инвестиционих активности |  | **(263.250)** |
|  | **Нето новчани ток из инвестиционих активности (2)** |  | **(87.850)** |
| **3.** | **Новчани токови од финансијских активности** |  |  |
| 3.1. | Примици од извршене докапитализације | 30.000 |  |
| 3.2. | Примици од финансијских институција на име кредита | 100.000 |  |
|  | Новчани примци из финансијских активности |  | **130.000** |
| 3.3. | Новчане дивиденди / удјела у добити | (70.000) |  |
| 3.4. | Поврат главнице дугорочног кредита | (10.200) |  |
|  | Новчани издаци из финансијских активности |  | **(80.200)** |
|  | **Нето новчани ток из финансијских активности (3)** |  | **49.800** |
|  | **Нето повећање (смањење) готовине укупно (1+2+3)** |  | **(19.998)** |
|  | **Новац и новчани еквиваленти на почетку раздобља** |  | **111.750** |
|  | **Новац и новчани еквиваленти на крају године** |  | **91.752** |