КОМИСИЈА ЗА РАЧУНОВОДСТВО И РЕВИЗИЈУ

БОСНЕ И ХЕРЦЕГОВИНЕ

ИСПИТ ЗА СТИЦАЊЕ ПРОФЕСИОНАЛНОГ ЗВАЊА

**СЕРТИФИКОВАНИ РАЧУНОВОЂА**

(ИСПИТНИ ТЕРМИН: НОВЕМБАР 2013.ГОДИНЕ)

ПРЕДМЕТ 8:

**РЕВИЗИЈА И СИСТЕМИ ИНТЕРНЕ КОНТРОЛЕ**

**I - ТЕСТ ПИТАЊА**

1. **Питања која се налазе у писму управе клијента су:**
2. **Потврда управе да је она одговорна за фер презентацију финансијских извјештаја,**
3. Потврду у којој се наводи име и презиме, као функција лица које је одговорно за фер презентацију финансијског извјештаја,
4. **Расаоложивост свих финансијских евиденција и за њих везаних података,**
5. Информације везане за трансакције повезаних страна
6. Планови или намјере које могу утицати на књиговодствену вриједност или класификацију средстава,
7. Информацију о Међународним рачуноводственим стандардима који су коришћени приликом састављања финансијских извјештаја,
8. **Објављивање компензационих салчдас и других аранжмана који укључују ограничења готовинских салда.**
9. **Уговор о ревизији сходно правилима IFAC-а се закључују:**
10. **у години за коју ће се вршити ревизија финансијских извјештаја**
11. након истека пословне године за коју ће се вршити ревизија финансијских извјештаја
12. **према захтјеву клијента**
13. **Планирање ревизије је:**
14. **Друга фаза процеса ревизије**
15. Прва фаза процеса ревизије.
16. **При упознавању клијента ревизор разматра :**
17. **општи ниво економске активности,**
18. регион у којкем је смјештен клијент,
19. **услови кредитиорања и каматне стопе,**
20. услови транспорта готових производа и репроматеријала,
21. **инфлација и стабилност валуте,**
22. политика менаџмента,
23. **државна политика,**
24. **курсеви страних валута и контролепримарна емисија домаће валуте.**
25. **Систем интерне контроле садржи:**
26. **услове обављања интерне контроле (контролно окружење),**
27. **контролне поступке,**
28. контролне поступке јавности.
29. **Извјештај ревизора треба да садржи сљедеће елементе:**
    1. **наслов,**
    2. пошиљалац,
    3. **прималац,**
    4. **уводни параграф,**
    5. основни параграф,
    6. **параграф у којем се описује природа ревизије,**
    7. **параграф у којем је изражено мишљење и финансијским извјештајима,**
    8. **датум извјештаја,**
    9. датум почетка рада на ревизији,
    10. **адреса ревизора,**
    11. **потпис ревизора.**
30. **Ревизор није у могућности да изрази позитивно мишљење када постоје околности које су значајне за финансијске извјештаје:**
31. **постоји ограничење у погледу обима ревизије,\_**
32. **постоје нови прописи који нису у ранијем периоду примјењивани,\_**
33. **постоји неслагање у мишљењу са управом клијента у погледу примјене рачуноводствених политика, метода њихове примјене или адекватности објављивања у финансијским извјештајима,**
34. постоји неслагање између клијента и регулатора (законодавца).
35. **Извјештај ревизора који садржи уздржано мишљење се издаје када:**
    1. **ревизор закључи да се не може изразити позитивно мишљење,\_**
    2. када ревизор закључи да управа клијента није дозволила претходном ревизору контакт са њим,
    3. **када ревизор закључи да ефекат неслагања и ограничења у обиму ревизије није значајан толико да захтијева негативно мишљење.**
36. **У писму о ангажовању требају бити укључена нека од доље наведених питања:**
37. циљ услуге која се пружа,
38. одговорност руководства клијента према управном одбору за благовремено достављање ревизорског извјештаја,
39. **одговорност руководства клијента за финансијске извјештаје,**
40. одговорност ревизора за финансијске извјештаје,
41. ограничен приступ повјерљивој документацији без одобрења управног одбора,
42. **неограничен приступ било којој евиденцији, документацији или другим информацијама које се траже ради прегледа финансијских извјештаја,**
43. изражено очекивање да ће ревизор открити грешке и криминалне радње, ако постоје у финансијским извјештајима.\_
44. **Инспекција је:**
45. надгледање процеса или поступака које обавља неко друго лице или посматрање поступака интерне контроле иза којих не остаје траг који ревизор може накнадно да идентификује,
46. прибављање одговора на упите који се односе на потврду информација садржаних у рачуновод-ственим извјештајима,
47. анализа значајних показатеља и трендова, укљу-чујући и истраживање флуктуација и односа који нису конзистентни са другим релевантним информацијама, или који одступају од очекиваних износа,
48. **испитивање евиденција, докумената или материјалних средстава,**
49. провјера рачунске тачности података из изворних докумената и рачуноводствених евиденција или вршење независних обрачуна,
50. прибављање информација од стручних лица у оквиру или изван правног лица (клијента ревизије).
51. **Код система дистрибуиране обраде података коју ће од сљедећих контрола ревизор највјероватније испитати:**
52. Контролу хардвера
53. Контролу документације система
54. **Контролу приступа**
55. Контролу којом се омогућава поновно покретање система ако се неком катастрофом уништи постојећи
56. **Шта ће увидом у cutoff продаје ревизор највјероватније открити:**
57. **Неевидентирани годишњи приход од продаје**
58. Преклапање потраживања од купаца на крају године
59. Прекомјерне продајне попусте
60. Неовлаштен поврат робе ради одобрења
61. **За утврђивање потпуности обавеза према добављачима ревизор проводи тест како би провјерио је ли сва примљена роба евидентирана. Документација на којој се проводе ови тестови састоји се од свих:**
62. Улазних фактура
63. Наруџбеница
64. **Извјештаја о примитку**
65. Поништених чекова
66. **У сврху прикупљања доказа у вези са салдом банковног рачуна, ревизор ће испитати сваку сљедећу ставку осим:**
67. Банковног извода за потребе цутоффа
68. Банковног извода на дан биланса
69. Банковне конфирмације
70. **Главне књиге**
71. **Од ревизора „X” је затражено да пружи мишљење о примјени рачуноводствених начела у предузећу за које је ревизију био извршио ревизор „Y”. При томе ревизор „X” може:**
72. Одбити такав ангажман јер ће то сматрати неетичним
73. Одбити такав ангажман јер неће имати довољно доказа на темељу којих може формирати своје мишљење
74. Прихватити ангажман али при томе написати независно мишљење без савјетовања са ревизором „Y”
75. **Прихватити ангажман али се при томе савјетовати са ревизором „Y”**
76. **У којем случају ревизор неће моћи издати позитиван стандардан извјештај уз објашњења**
77. сумња у временску неограниченост пословања предузећа
78. **ревизор није сагласан са одступањем од примјене рачуноводствених начела и стандарда**
79. недосљедност
80. наглашавање неког значајног догађаја
81. **Поузданост ревизорских доказа је веома важна. У погледу поузданости ревизорских доказа препознајте нетачне констатације:**
82. **ревизорски докази из интерних извора генерално говорећи су поузданији од екстерно генерисаних доказа**
83. доказ добијен директно од стране ревизора је поузданији од доказа добијеног од стране клијента
84. најпоузданији облик ревизијског доказа је визуелно посматрање трансакција или доказа од стране ревизора
85. најмање поуздани ревизијски докази су усмене изјаве радног особља клијента
86. **Препознајте која од наведених тврдњи се не односи на фактор дјелатности код процјене инхерентног ризика циклуса продаје:**
87. **ниво потражње (смањена потражња дјелује на смањење продаје)**
88. **Управа би требала бити укључена у процес одобравања цијена, да би се спријечила могућност да одјел продаје самостално одређује цијене**
89. ниво конкуренције (утиче на политику цијена услове кредитирања, политику сервисирања производа – гаранције и сл.)
90. ниво државног регулисања (нпр производња лијекова, заштита потрошача, заштита околине)
91. **Да би финансијски извјештаји били приказани реално и објективно те у складу са опћеприхваћеним рачуноводственим начелима:**
92. Изабрана се начела требају досљедно примјењивати у односу на претходну годину
93. Изабрана начела треба одобрити Одбор за ревизијске стандарде или одговарајуће тијело
94. **Изабрана начела требају одражавати пословне догађаје на начин који финансијске извјештаје приказује унутар прихватљивих граница**
95. Изабрана начела требају објединити начела којима се користи већина предузећа у тој области
96. **Која од изјава у погледу незаконитих радњи комитента је тачна:**
97. **Одговорност ревизора да открије незаконите радње које имају непосредан и значајан утицај на финансијске извјештаје иста је као и за погрешке и пропусте**
98. Ревизија у складу са опшћеприхваћеним ревизијским стандардима нормално укључује посебно осмишљене ревизијске поступке за откривање незаконитих радњи
99. Ревизор разматра незаконите радње више са становишта поузданости објављивања управе, а мање са становишта њихове повезаности са циљевима ревизије
100. Ревизор нема одговорности за откривање незаконитих радњи комитента које имају посредан утицај на финансијске извјештаје

**II – ЗАДАЦИ**

**ЗАДАТАК БРОЈ 1:**

**Предузеће А**

Ваше предузеће за ревизију је дана 1.04.2013 г. склопило уговор са Предузећем **А** за обављање ревизије финансијских извјештаја за 2012. годину.

Ваш клијент је друштво са ограничном одговорношћу, првобитно регистровано за продају робе коју набавља од компаније **Б** која је његов оснивач и улагач. Уложени капитал износи 400.000 КМ, који је на дан 31. децембра 2000. године исказан у ревалоризо­ва­ном износу, у складу са тада важећим рачуноводственим стандардима. Исти улагач (**Б**) има властито производно предузеће **Ц** које се бави производњом робе коју продаје Ваш клијент. Улагач је одлучио да то предузеће припоји Вашем клијенту и до припајања је дошло у новембру 2012. године.

Припојено производно предузеће је у току свог ранијег пословања исказивало значајне губитке, тако да је његов непокривени губитак на дан припајања био већи од уложеног капитала. Након припајања, капитал Вашег клијента је увећан за износ капитала припојеног предузећа, с тим што је пренијет и његов непокривени губитак. У извјештају о промјенама на капиталу и резервама су приказани сљедећи износи:

|  |  |  |
| --- | --- | --- |
|  | **Удјели** | **Добитак-губитак** |
| Стање на почетку године | 429.911 | 16.878 |
| Пренос капитала и губитка припојеног предузећа | 942.714 | (965.108) |
| Добитак за текућу годину | - | 173.714 |
| Пренос у законске резерве |  | (8.646) |
| Стање на крају године | 1,372.625 | (783.162) |

Поред наведеног, преузет је и податак да је укупна иницијална набавна вриједност нематеријалних основних средстава износила 695.367 КМ.

На дан 31. децембра 2012. године Предузеће А је саставило сљедећи биланс стања и биланс успјеха, који укључују средства и обавезе припојеног предузећа и резултате пословања припојеног предузећа од датума припајања, као и укупне годишње резултате пословања предузећа коме је извршено припајање:

**ПРЕДУЗЕЋЕ А**

**БИЛАНС СТАЊА**

**На дан 31. децембра 2012. године**

**(У КМ)**

|  |  |  |  |
| --- | --- | --- | --- |
|  | **2012.** | **2011.** | |
| **АКТИВА** |  |  | |
| **Стална средства** |  |  | |
| Некретнине, постројења и опрема | 1,445,372 | 429,911 |
| Нематеријална улагања | 305,896 |  | |
| Дугорочни финансијски пласмани | 186,947 | 147,153 | |
| Свега стална средства | 1,938,215 | 577,064 | |
|  |  |  | |
| **Обртна (текућа) средства** |  |  | |
| Залихе | 637,232 | 250,459 | |
| Потраживања од продаје | 139,083 | 73,229 | |
| Друга потраживања | 3,250 | 4,373 | |
| Дати аванси | 228,680 | 88,827 | |
| Краткорочни финансијски пласмани | 70,711 | 35,355 | |
| Готовина и еквиваленти готовине | 120,792 | 18,884 | |
| **Свега обртна (текућа) средства** | 1,199,748 | 471,127 | |
| **Укупна актива** | 3,137,963 | 1,048,191 | |
|  |  |  | |
| **ПАСИВА** |  |  | |
| **Капитал и резерве** |  |  | |
| Удјели оснивача | 1,372,625 | 429,911 | |
| Законске резерве | 8,646 | - | |
| Нераспоређенидобитак-(непокривени губитак) | (783,162) | 16,878 | |
| **Свега капитал и резерве** | 598,109 | 446,789 | |
| **Дугорочни кредити** | 381,838 | 254,558 | |
| **Текуће (краткорочне) обавезе** |  |  | |
| Примљени аванси, депозити и кауције | 1,635,609 | 73,289 | |
| Обавезе из пословних односа | 93,535 | 58,240 | |
| Остале обавезе | 78,872 | 65,315 | |
| Краткорочне финансијске обавезе | 350,000 | 150,000 | |
| **Свега текуће (краткорочне) обавезе** | 2,158,016 | 346,844 | |
| **Укупна пословна пасива** | 3,137,963 | 1,048,191 | |

**ПРЕДУЗЕЋЕ А**

**БИЛАНС УСПЈЕХА**

**У периоду од 01. до 31. 12. 2012. године**

**(У КМ)**

|  |  |  |  |
| --- | --- | --- | --- |
|  | **2012.** |  | **2011.** |
| **Пословни приходи** |  |  |  |
| Приходи од продаје | 2,352,741 |  | 1,608,668 |
| Други пословни приходи | 35,341 |  | 22,981 |
| Промјена вриједности залиха учинака | 8,839 |  | - |
| **Свега пословни приходи** | 2,396,921 |  | 1,631,649 |
| **Пословни расходи** |  |  |  |
| Набавна вриједност продате робе | 616,360 |  | 590,611 |
| Трошкови сировина и материјала | 67,256 |  | 17,961 |
| Трош. бруто зарада и остали лич.расход | 603,915 |  | 299,554 |
| Трошкови амортизације | 76,450 |  | 29,947 |
| Други пословни расходи | 849,629 |  | 673,420 |
| **Свега пословни расходи** | 2,213,610 |  | 1,611,493 |
| **Пословни добитак/(губитак)** | 183,311 |  | 20,156 |
| Расходи финансирања | (14,587) |  | (7,252) |
| Приходи од камате и инвестирања | 4,990 |  | 3,974 |
| **Добитак/(губитак) прије опорезивања** | 173,714 |  | 16,878 |
| Порез и доприноси из добитка | - |  | - |
| **Нето добитак/(губитак)** | 173,714 |  | 16,878 |

Биланс на дан статусне промјене припојеног производног преду­зе­ћа није био предмет ревизије. Руководство клијента Вам није дозволио да испитујете средства и обавезе припојеног предузећа на дан припајања, већ је од Вас захтијевало да биланс стања припојеног предузећа на дан статусне промјене прихватите онакав какав Вам је презентован, пошто су га саставили признати експерти које је оснивач ангажовао. Није Вам дата информација о којим се експертима ради.

Из информација које су Вам биле доступне сазнали сте структуру некретнина постројења и опреме на почетку и на крају године, као и вриједности некретнина, постројења и опреме и нематеријалних улагања укњижене приликом припајања производног предузећа. Та структура је сљедећа:

|  |  |  |
| --- | --- | --- |
|  | **На почетку године** | **На крају године** |
|  |  |  |
| Грађевински објекти | 68.751 | 315.159 |
| Исправка вриједности | - | (13,742) |
| Опрема | 498.663 | 1,670.644 |
| Исправка вриједности | (137.503) | (543,480) |
| Основна средства у припреми | - | 16,791 |

Добили сте информацију да су сљедећа средства укњижења приликом спајања:

|  |  |  |
| --- | --- | --- |
| Грађевински објекти | 246.408 |  |
| Исправка вриједности грађ. објеката | (13.442) |  |
| Опрема | 1,204.390 |  |
| Исправка вриједности опреме | (354,746) |  |
| Основна средства у припреми | 2,649 |  |

Добили сте још информацију да је у току године отуђена опрема чија је набавна вриједност износила 88.167 КМ, а исправка вриједности 13,350 КМ., с тим да је набављено опреме у вриједности од 55.758 КМ.

Амортизација којом је терећен биланс успјеха за 2012. годину износила је: за грађевинске објекте 300 КМ, за опрему 64.581 КМ, а за нематеријална улагања 11.589 КМ. Нематеријална улагања се односе на капитализоване трошкове припојеног предузећа настале ранијих година у току пробне производње чија исправка вриједности из ранијих година износи 377.882 КМ.

Послали сте захтјев за добијање независне потврде салда примљених аванса од улагача, али нисте добили одговор. Руководство предузећа Вам није могло дати детаљне податке о примљеним авансима, осим информације да се они највећим дијелом односе на припојено предузеће.

У току ревизије сте дошли до сљедећих закључака те сачинили радне папире-забиљешке:

**Радни папири:**

**Забиљешка бр. 1.**

Прегледом система вођења пословних књига-рачуноводства констатујемо да није могуће утврдити стање залиха на дан 31.12.2012. године.

**Забиљешка бр. 2.**

Од руководства нисмо добили сагласност да провјеримо пословне књиге предузећа **Ц** које је припојено Клијенту и преузето у биланс. Нисмо добили ни податке о лицима која су саставила биланс нити смо се могли увјерити у истинитост и објективност биланса (средстава и обавеза у њему).

**Забиљешка бр. 3.**

У току ревизије нисмо дошли у посјед конфирмација за припојено предузеће тако да потраживања и обавезе приказане у билансу стања нису поуздане.

**Забиљешка бр. 4.**

Запажамо да постоји несклад између краткорочних потраживања и ликвидних средстава па чак постоји несклад укупних кратко­роч­них обавеза и краткорочних средстава, што угрожава принцип сталности пословања, док пословодство није најавило активности на овом плану.

**Од Вас се захтијева:**

1. **Да напиште мишљење ревизора, од уводног пасуса до закључног мишљења према МСР 700. (15 поена)**
2. **Да саставите преглед промјена на некретнинама, постројењима и опреми и на нематеријалним улагањима. (10 поена)**
3. **Да коментаришете ограничење обима ревизије који Вам је наметнуло руководство, као и поступке које бисте предузели да Вам је руководство саопштило име експерата који су саставили биланс стања припојеног предузећа на дан статусне промјене.**   **(5 поена)**

**ОДГОВОРИ**

**1.**

*Извештај независног ревизора*

*Адресат*

*Увод*

Били смо ангажовани на ревизији приложених финансијских извјештаја Предузећа А (у даљем тексту “Предузеће”) који обухватају биланс стања на дан 31. децембра 2012. године, одговарајући биланс успјеха, извјештај о промјенама на капиталу и извештај о токовима готовине за годину која се завршава на тај дан, као и преглед значајних рачуноводствених политика и напомене уз финансијске извјештаје.

*Одговорност руководства за финансијске извештаје*

Руководство је одговорно за састављање и објективну презентацију ових финансијских извјештаја у складу са рачуноводственим прописима, као и за интерне контроле које су релевантне за припрему финансијских извјештаја који не садрже погрешне информације од материјалног значаја, настале услед нерегуларности или грешке.

*Одговорност ревизора*

Наша одговорност је да изразимо мишљење о приложеним финансијским извјештајима на основу ревизије која се врши у складу са Међународним стандардима ревизије и Законом о рачуноводству и ревизији. Због питања која су наведена у Основама за уздржавајуће мишљење, нисмо били у могућности да прикупимо задовољавајуће ревизијске доказе који би представљали основу за ревизорско мишљење.

*Основе за уздржавајуће мишљење*

Као што је наведено у забиљешци број 2, Од руководства нисмо добили сагласност да провјеримо пословне књиге предузећа Ц које је припојено Клијенту и преузето у биланс. Нисмо добили ни податке о лицима која су саставила биланс нити смо се могли увјерити у истинитост и објективност биланса (средстава и обавеза у њему).

Као што је наведено у забиљешци број 3, у току ревизије нисмо дошли у посјед конфирмација за припојено предузеће тако да потраживања и обавезе приказане у билансу стања нису поуздане.

Као што је наведено у забиљешци број 4, постоји несклад између краткорочних потраживања и ликвидних средстава па чак постоји несклад укупних кратко­роч­них обавеза и краткорочних средстава, што угрожава принцип сталности пословања, док пословодство није најавило активности на овом плану.

*Уздржавајуће мишљење*

Због значаја питања изнетих у Основама за уздржавајуће мишљење, нисмо били у могућности да прикупимо задовољавајуће ревизијске доказе који би представљали основу за ревизорско мишљење. Сходно томе, **не изражавамо мишљење о финансијским извештајима.**

[Ревизоров потпис]

[Датум ревизоровог извјештаја]

[Ревизорова адреса]

**2.**

|  |  |  |  |  |  |
| --- | --- | --- | --- | --- | --- |
|  | **Нематеријална улагања** | **Грађевински објекти** | **Опрема** | **Основна средства у припреми** | **Укупно Нематеријална улагања, некретнине посројења и опрема** |
| **Набавна/фер вриједност** |  |  |  |  |  |
| Стање на дан 01.01.2012. године | 695.367 | 68.751 | 498.663 | 0 | 1.262.781 |
| Набавке у току периода |  | 246.408 | 1.260.148 | 16.791 | 1.523.347 |
| Расходовања/отуђења |  |  | -88.167 |  | -88.167 |
| Стање на дан 31.12.2012. године | **695.367** | **315.159** | **1.670.644** | **16.791** | **2.697.961** |
|  |  |  |  |  | 2.697.961 |
| **Акумулирана амортизација** |  |  |  |  |  |
| Стање на дан 01.01.2012. године | 377.882 | 0 | 137.503 |  | 515.385 |
| Расходовања/отуђења |  |  | -13.350 |  | -13.350 |
| Амортизација у току периода | 11.589 | 13.742 | 419.327 |  | 444.658 |
| Стање на дан 31.12.2012. године | **389.471** | **13.742** | **543.480** | **0** | **946.693** |
|  |  |  |  |  | 946.693 |
| **Садашња вриједност** |  |  |  |  |  |
| Стање на дан 01.01.2012. године | **317.485** | **68.751** | **361.160** | **0** | **747.396** |
| Стање на дан 31.12.2012. године | **305.896** | **301.417** | **1.127.164** | **16.791** | **1.751.268** |

**3.**

Од руководства нисмо добили сагласност да провјеримо пословне књиге предузећа Ц које је припојено Клијенту и преузето у биланс. Нисмо добили ни податке о лицима која су саставила биланс нити смо се могли увјерити у истинитост и објективност биланса (средстава и обавеза у њему).

Као посљедица тога, нисмо били у могућности утврдити да ли су потребне одређене корекције у вези са средствима и обавезама припојеног предузећа Ц.

Сама спознаја имена експерата који су саставили биланс стања припојеног предузећа, у смислу увјеравања у истинитост и објективност биланса, нама као ревизору ова информација не значи много, без увида у рачуноводствену документацију. Уколико бисмо располагали том информацијом задовољавајуће доказе ревизије у вези са средствима и обавезама, као и другим рачуноводственим и билансним подацима, бисмо морали тражити кроз приступ и увид у пословне књиге припијеног предузећа, односно провођење уобичајених поступака ревизије у оваквим околностима. То значи да бисмо сачинили одговарајући план и програм ревизије и инсистирали на провођенју предвиђених поступака ревизије. Тешко је претпоставити како би на такав захтјев реаговао клијент, имајући у виду да нам према претпоставкама задатка ускратио и информацију ко је уопште саставио биланс припојеног предузећа.

**ЗАДАТАК БРОЈ 2:**

Вршимо ревизију финансијских извјештаја а.д. РТН за 2010. годину. Друштво је исказало слиједећи биланс стања

|  |  |  |
| --- | --- | --- |
| **ОПИС** | **2009.** | **2010** |
| Грађевински објекти у припреми |  | 2.100.000 |
| Опрема | 10.000.000 | 9.000.000 |
| Залихе | 3.000.000 | 4.000.000 |
| Новчана средства | 100.000 | 100.000 |
| **АКТИВА** | **13.100.000** | **15.200.000** |
| Краткорочне обвезе | 600.000 | 200.000 |
| Дугорочне обавезе | 2.500.000 | 5.000.000 |
| КАПИТАЛ | 10.000.000 | 10.000.000 |
| **ПАСИВА** | **13.100.000** | **15.200.000** |

Ревизорски тим је провео све доказне поступке и нису утврђене значајне неправилности. Међутим, ревизорски тим мора расправити још слиједећу спорну ситуацију:

Опрема је набављена у децембру 2009 и активирана (стављена у употребу) 31.12.2009.

У децембру 2010 друштво је укњижило грађевински објекат у припреми (друштво је почело градити пословну зграду у Љубљани) у вриједности 2.100.000 КМ. Књижење је извршено на основу неовјерене и нејасне фотокопије фактуре грађевинске фирме из Љубљане коју је доставило представништво друштва из Љубљане. Менаџмент друштва није био сагласан да извршимо ревизију представништва у Љубљани, а није нам допуштено да пошаљемо конфирмацију извођачу радова из Лубљане.

Наша ревизорска фирма има утврђену слиједећу политику утврђивања значајности (материјалности): Укупна значајност се утврђује у висини од 2% укупних средстава ревидираног предузећа. Распоред значајности на поједине позиције врши се сразмјерно њиховој величини на дан 31.12.2010. Све позиције биланса се укључују у распоред почетне значајности.

ОДГОВОРИТЕ:

а) колики је износ почетне значајности (материјалности) ? **(4 бода)**

б) колики је износ почетне значајности (материјалности) распоређен на стална средства у припреми? **(4 бода)**

ц) Према Међународном ревизорском стандарду 700, ревизор треба изразити позитивно мишљење када закључи да су финанцијски извјештаји саста­вљени, у свим значајним одредницама, у складу с примјењивим оквиром финанцијског извјештавања. Међутим, ако ревизор закључи да, темељено на добивеним ревизијским доказима, финанцијски извјештаји као цјелина нису без значајног погрешног приказивања или не може прикупити достатне и примјерене ревизијске доказе да би закључио како су финанцијски извјештаји као цјелина без значајног погрешног приказивања, он ће модификовати мишљење у ревизоровм извјештају у складу с МРевС-ом 705.

Да ли ће у случају који је описан у задатку ревизор изразити позитивно мишљење у складу са МРевС 700 или ревизор треба модификовати мишљење у складу са МРевС 705.? **(4 бода)**

д) Да ли ревизор у овом случају може изразити ревизорско мишљење или се треба суздржати од мишљења јер има значајно сужен дјелокруг рада које је наметнуло друштво? Ако сматрате да ревизор може изразити ревизорско мишљење наведите какве доказне поступке је ревизор могао примијенити ради утврђивања постојања земљишта, грађевина и транспортних средстава ? **(4 бода)**

е) Постоји ли прецјењивање или потцјењивање елемената финансијских извјештаја? Ако сматрате да постоји, опишите због чега то сматрате и наведите износ прецјењивања или потцјењивања **(4 бода)**

ф) Требате дати ревизорско мишљење о финансијским извјештајима друштва РТН у складу са међународним ревизорским стандардима. Није потребан цјеловит текст ревизорског мишљења него само пасуси у којима се изражава мишљење и евентуално пасуси у којима се објашњава основ за модификацију и пасуси у којима се наглашавају одређене чињенице. (**10 бодова)**

ОДГОВОР

а) укупна значајност износи 304.000 КМ ( 15.200.000 x 2% = 304.000) **(4 бода)**

б) значајност распоређена на стална средства у припреми износи 21.000 КМ а према доњој табели **(4 бода)**

|  |  |  |  |
| --- | --- | --- | --- |
| **ОПИС** | **2010** | РАСПОРЕД  ЗНАЧАЈНОСТИ | **Израчунавање** |
| Грађевински објекти у припреми | 2.100.000 | 21000 | 2100 / 30400 x 304.000 |
| Опрема | 9.000.000 | 90.000 | 9100 / 30400 x 304.000 |
| Залихе | 4.000.000 | 40.000 | 4000 / 30400 x 304.000 |
| Новчана средства | 100.000 | 1.000 | 100 / 30400 x 304.000 |
| Краткорочне обвезе | 200.000 | 2.000 | 200 / 30400 x 304.000 |
| Дугорочне обавезе | 5.000.000 | 50.000 | 5000 / 30400 x 304.000 |
| КАПИТАЛ | 10.000.000 | 100.000 | 10000 / 30400 x 304.000 |
| Збир позиција | **30.400.000** | **304.000** |  |

ц) ревизор треба модифицирати мишљење у складу са МРевС 705. **(4 бода)**

д) Ревизор не може изразити ревизорско мишљење јер постоји значајно ограничење дјелокруга ревизора које је наметнуло друштво РТН . У овом случају други доказни поступци не постоје**(4 бода)**

е) Ревизор није могао прибавити ревизорске доказе о томе постоји ли прецјењивање или подцјењивање елемената финансијских извјештаја, пошто ревизор нема ревизорске доказе. **(4 бода)**

ф) МИШЉЕЊЕ (суздржавање од мишљења) **10 бодова**

**Основа за суздржавање од мишљења (због ограничења дјелокруга)**

У децембру 2010 друштво је укњижило грађевински објекат у припреми (друштво је почело градити пословну зграду у Љубљани) у вриједности 2.100.000 КМ. Књижење је извршено на основу неовјерене и нејасне фотокопије фактуре грађевинске фирме из Љубљане коју је доставило представништво друштва из Љубљане. Менаџмент друштва није био сагласан да извршимо ревизију представништва у Љубљани, а није нам допуштено да пошаљемо конфирмацију извођачу радова из Љубљане. Због ограничења дјелокруга нашег рада којег је наметнуло Друштво нисмо се могли увјерити у постојање грађевинских објеката у припреми.

**Мишљење**

Због значајности питања наведених у претходном одјељку, не изражавамо мишљење о финансијским извјештајима.